Hvis ingen har noe å innvende, vil jeg etterkomme anmodingen.
Fungerende president vil anmode forrige odelstings sekretær, Sigvald Oppebøen Hansen, om midlertidig å fungere som sekretær.
Odelstinget skal foreta valg av presidenter og sekretærer. Det skal først velges president og visepresident. Vi følger forretningsordenens § 4 femte og sjette ledd, som ble referert under Stortingets konstituering. Fungerende president ber om forslag til Odelstingets president.
Jeg vil gjerne foreslå Ågot Valle.
Ågot Valle er foreslått som Odelstingets president. – Andre forslag foreligger ikke.
Presidenten ber så om forslag til Odelstingets visepresident.
Eg vil føreslå Berit Brørby.
Berit Brørby er foreslått som Odelstingets visepresident. – Andre forslag foreligger ikke.
Det skal så velges sekretær i Odelstinget. Presidenten ber om forslag på sekretær.
Eg vil føreslå Sigvald Oppebøen Hansen.
Sigvald Oppebøen Hansen er foreslått som Odelstingets sekretær. – Andre forslag foreligger ikke.
Det skal nå velges visesekretær. Presidenten ber om forslag.
Jeg vil foreslå Finn Martin Vallersnes.
Finn Martin Vallersnes er foreslått som visesekretær. – Andre forslag foreligger ikke.
Det skal så velges første og annen varapresident. Presidenten ber først om forslag til førstevarapresident.
Jeg vil gjerne foreslå Geir-Ketil Hansen.
Geir-Ketil Hansen er foreslått som første varapresident. – Andre forslag foreligger ikke.
Presidenten ber så om forslag til annen varapresident.
Eg vil føreslå Asmund Kristoffersen.
Asmund Kristoffersen er foreslått som annen varapresident. – Andre forslag foreligger ikke.
Odelstinget skal til slutt velge varasekretær. Presidenten ber om forslag.
Jeg foreslår Ursula Evje.
Ursula Evje er foreslått som varasekretær. – Andre forslag foreligger ikke.
Dermed har Odelstinget konstituert seg, og det vil bli sendt melding om dette til Stortinget og Lagtinget.